open-index/open-wikipedia-markdown huggingface dataset:
ام عطیہ بنت حارث

**ام عطیہ بنت حارث** کا شمار بڑی جلیل القدر صحابیات میں ہوتا ہے۔
## نام و نسب
نسیبہ بنت حارث نام، انصار کے قبیلہ مالک بن النجار سے تھیں۔
## اسلام
جب رحمت عالم صلی اللہ علیہ وسلم ہجرت کے بعد مدینہ تشریف لائے تو اہل مدینہ جوق در جوق سعادت اندوز اسلام ہونے لگے آپ نے بیعت کی خواہش مند عورتوں کو ایک مکان میں جمع ہونے کی ہدایت فرمائی۔ ان خواتین میں ام عطیہ بھی شامل تھیں۔ جب تمام خواتین اس مکان میں جمع ہوگئیں تو حضور نے عمر فاروق کو ان کی طرف بھیجا کہ ان شرائط پر بیعت لیں :
* 1۔ کسی کو اللہ کا شریک نہیں ٹھہرائیں گی۔
* 2۔ اپنی اولاد کو قتل نہ کریں گے۔
* 3۔ چوری نہ کریں گی۔
* 4۔ زنا سے بچیں گی۔
* 5۔ کسی پر جھوٹی تہمت نہ لگائیں گی۔
* 6۔ اچھی باتوں سے انکار نہ کریں گی۔
بیعت کے بعد ام عطیہ نے عمرفاروق سے پوچھا: "اچھی باتوں سے انکار نہ کرنے کیا مطلب ہے؟"
عمر نے جواب دیا" نوحہ اور بین نہ کرنا"
## غزوات میں شرکت
اُمّ عطیہ عہدِ رسالت کے سات معرکوں میں شریک ہوئیں، جن میں وہ مردوں کے لیے کھانا پکاتیں، ان کے سامان کی حفاظت کرتیں، مریضوں کی تیمارداری اور زخمیوں کی مرہم پٹی کرتی تھیں۔
8ھ میں آنحضرتﷺ کی صاحبزادی زینب کا انتقال ہوا تو اُمّ عطیہ اور چند عورتوں نے ان کو غسل دیا، آنحضرتﷺ نے ان کو نہلانے کی ترکیب بتلائی۔
خلافتِ راشدہ کے زمانہ میں ان کا ایک لڑکا کسی غزوہ میں شریک تھا، بیمار ہو کر بصرہ آیا، اُمّ عطیہ مدینہ میں تھیں، خبر ملی تو نہایت عجلت سے بصرہ روانہ ہوئیں لیکن پہنچنے سے ایک دو دن قبل وہ وفات پاچکا تھا۔ یہاں آکر انھوں نے بنو خلف کے قصر میں قیام کیا، اس کے بعد بصرہ میں مستقل سکونت اختیار کرلی۔
## وفات
وفات کی تاریخ اور سنہ معلوم نہیں اور نہ اولاد کی تفصیل کا علم ہے۔
## فضل وکمال
چند حدیثیں روایت کی ہیں راویوں میں حسبِ ذیل :
حضرت انس رضی اللہ عنہ، ابن سیرین رحمۃ اللہ علیہ، حفصہ بنت سیرین، اسماعیل بن عبد الرحمن بن عطیبہ، عبد الملک، ابن عمیر، علی بن الاقمر، ام شراحیل۔
صحابہ اور تابعین ان سے میت کے نہلانے کا طریقہ سیکھتے تھے۔

## اخلاق و عادات
حضرت محمدﷺ سے بہت محبت کرتی تھیں اور آپ بھی ان سے محبت کرتے تھے، ایک مرتبہ حضرت محمدﷺ نے ان کے پاس صدقہ کی ایک بکری بھیجی تو انھوں نے اس کا گوشت عائشہ صدیقہ کے پاس روانہ کیا۔ آپ گھر میں تشریف لائے تو کھانے کے لیے مانگا، بولیں : اور تو کچھ نہیں ہے البتہ جو بکری آپ نے نسیبہ کے پاس بھیجی تھی اس کا گوشت رکھا ہے۔ آپ نے فرمایا: ’’لاؤ،کیونکہ وہ مستحق کے پاس پہنچ چکی۔ ‘‘
حضرت محمدﷺ کے ساتھ آپ کے اعزّہ و اقارب سے بھی خاص تعلقات تھے، چنانچہ ابن سعد نے لکھا ہے کہ ’’علی اُمّ عطیہ کے مکان میں قیلولہ فرماتے تھے۔ ‘‘
احکام نبوی کی پوری پابندی کرتی تھیں، حضرت محمدﷺ نے بیعت میں نوحہ کی ممانعت کی تھی، اس پر انھوں نے ہمیشہ عمل کیا، چنانچہ بیعت ہی کے وقت آنحضرتﷺ سے عرض کی کہ فلاں خاندان کے لوگ میرے ہاں رہ چکے ہیں، اس لیے مجھ کو بھی ان کے ہاں جاکر رہنا ضروری ہے، آپ اس خاندان کو مستثنیٰ کردیجیے۔ چنانچہ آپ نے مستثنیٰ کر دیا۔
حافظ ابن عبد البراندلسی نے "الاستیعاب" میں ام عطیہ کے بارے میں یہ رائے ظاہر کی ہے کہ"صحابیات میں ان کا بڑا مرتبہ تھا"
## حوالہ جات

زمرہ:خلافت راشدہ
زمرہ:خلافت راشدہ عہد کی شخصیات
زمرہ:صحابیات
منیان

**منیان** (عبرانی: מנין لغوی معنی: گننا) دس یہودیوں کی جماعت کا نام ہے ـ یہودی معبد (شول) میں باجماعت عبادت کے لیے ضروری ہے کہ کم از کم دس بالغ افراد موجود ہوں ـ اگر دس سے کم بالغ افراد ہوں تو عبادت ہو تو سکتی ہے مگر اسے فرداً عبادت مانا جاتا ہےـ

کچھ فقہوں میں منیان میں شمولیت کے لیے دس مردوں کی ضرورت ہوتی ہے اور کچھ میں مرد اور عورت مل کر منیان پورا کر سکتے ہیں ـ
## حوالہ جات

زمرہ:دعائیں
زمرہ:عبرانی الفاظ اور جملے
زمرہ:یہودی دائرۂ حیات
زمرہ:صفحات مع گراف
زمرہ:یہودی قانون و رسومات
زمرہ:یہودی شریعت
نافی شریان

**نافی شریان** یا **شریانِ سُری** (umbilical artery)، اصل میں شریانوں کا ایک جوڑا ہوتا ہے جو دائیں اور بائیں جانب کے جسم کو خون فراھم کرتا ہے۔ یہ حمیل کے جسم میں پائی جانے والی نافی طناب (umbilical cord) میں موجود ہوتا ہے۔

## نگار خانہ

 Image:Gray31.png|
 Image:Gray1111.png|
 Image:Gray1115.png|
 Image:Inguinal fossae.PNG|
 File:Slide4khi.JPG|


زمرہ:شریانیں
زمرہ:ویکی ڈیٹا سے مطابقت رکھنے والی مختصر تفصیل
شریان ریوی

**شریان ریوی** یا **ورید شریانی** یا **شریان الریہ** (پلومونری آرٹری یعنی پھیپھڑوں کی شریان) یہ دل کے دائیں بطن سے شروع ہوتی ہے اور قریب دو انچ کے لمبی ہوتی ہے۔ بطن سے نکل کر اوپر بائیں جانب کو ترچھی گزرتی ہوئی محراب اورطیٰ کے نیچے یہ دائیں اور بائیں دو شاخوں میں منقسم ہو جاتی ہے۔ دائیں شاخ دائیں پھیپھڑے میں اور بائیں شاخ بائیں پھیپھڑے میں چلی جاتی ہے۔ یہ شاخیں پھیپھڑوں میں جا کر نہایت باریک باریک شاخوں میں منقسم ہو جاتی ہیں جسم کا تمام کثیف خون دل کے دائیں اذن سے اسی ورید شریانی یا شریان الریہ کے ذریعے پھیپھڑوں میں جا کر صاف ہوتا ہے۔ اور پھر صاف شدہ خون پھیپھڑوں سے بذریعہ شریان وریدی یا ورید الریہ دل کے بائیں اذن میں آتا ہے۔

## نام
بقول ڈاکٹر و حکیم غلام جیلانی خان: 

## حوالہ جات

زمرہ:پھیپھڑے
زمرہ:تشریح انسان
زمرہ:تشریح قلب
زمرہ:تنفس
زمرہ:دل
زمرہ:شرائین صدر
زمرہ:قلبی عروقی نظام
زمرہ:نظام تنفس
زمرہ:نظام دوران خون
وسطی سحائی شریان

**وسطی سحائی شریان** (middle meningeal artery)، مثالی طور پر فک عالی شریان (maxillary artery) کے تیسرے یعنی (خلف فک اسفل (retromandibular) حصے سے نکلنے والی ایک شریان کو کہا جاتا ہے جبکہ فک عالی شریان، بذات خود بیرونی سباتی شریان (external carotid artery) دو راسی شاخوں میں سے ایک ہے۔

## نگار خانہ

 Image:Gray133.png|
 Image:Gray138.png|
 Image:Gray193.png|
 Image:Gray778.png|
 Image:Gray783.png|
 Image:Gray789.png|
 Image:Human brain dura mater description.JPG|


زمرہ:شریانیں
زمرہ:چھوٹے پیغام خانوں کا استعمال کرنے والے مضامین
اندرونی فرجی شریان

**اندرونی فرجی شریان** (Internal pudendal artery) اس شریان کو کہا جاتا ہے کہ جو اندرونی حرقفی شریان (internal iliac artery) کی ایک شاخ ہوتی ہے اور بیرونی اعضاۓ تناسل کو خون فراہم کرتی ہے۔ 

## نگار خانہ

 Image:Gray236.png|
 Image:Gray829.png|
 Image:Gray543.png|
 Image:Gray1158.png|
 Image:Gray588.png|
 File:Slide8khi.JPG|


زمرہ:شریانیں
اندرونی حرقفی شریان

**اندرونی حرقفی شریان** (internal iliac artery) اصل میں مشترک حرقفی شریان (common iliac artery) کی ایک شاخ ہوتی ہے جو پیڑو یا حوضیہ (pelvis) کے حصوں اور اعضاء کو خون فراہم کرتی ہے۔ مشترک حرقفی شریان کی دوسری شاخ کو بیرونی حرقفی شریان (external iliac artery) کہا جاتا ہے۔

## نگار خانہ

 Image:Variation 1 of internal iliac artery branching.svg|
Image:Variation 2 of internal iliac artery branching.svg|
Image:Variation 3 of internal iliac artery branching.svg|
Image:Variation 4 of internal iliac artery branching.svg|
Image:Variation 5 of internal iliac artery branching.svg|


زمرہ:شریانیں
غدۂ عنقودی

غدۂ عنقودی (racemose gland) ایک ایسے غدہ کو کہا جاتا ہے جس کی ساخت اپنی شکل میں ایک خوشے (cluster) کی مانند ہوتی ہو۔ اس قسم کے غدد کی عام مثالوں میں غدۂ حلوہ (pancreas) اور غدد لعابیہ (salivary glands) شامل ہیں۔

زمرہ:غدود
بانقراس

تصغیر|300px|لبلبہ
**بانقراس** یا **لبلبہ** یا **بنکریاس** یا **اِنقراس**  ایک غدود ہوتا ہے جس کی شکل کُتے کی زبان کے مشابہ ہے یہ ناف کے تین چار انچ اوپر معدے کے پیچھے کمر کے پہلے دوسرے مُہرے کے سامنے رہتا ہے۔ اس کا طول چھ انچ، عرض ڈیڑھ انچ، موٹائی سوا انچ اور وزن ایک چھٹانک سے تین چھٹانک تک ہوتا ہے۔ اس غدود میں ایک نالی ہوتی ہے۔ جو اُس کے بائیں سر سے شروع ہو کر اس کے دائیں سرے کی طرف آ کر اور پھر پتے کی عام نالی کے ساتھ مل کر بارہ انگشتی آنت میں جا کُھلتی ہے۔ اس غدود کی رطوبت کا خاصہ ہے کہ وہ غذا کے روغنی اجزا (فیٹس) اور انڈے کی سفیدی کے مانند اجزا (البیومن) اور سَریش کے مانند اجزا کو قابل بضم بناتی ہے۔ اسے **عُنْقُ الطّحَال** اور **لوز معدہ** بھی کہتے ہیں۔

فقاریہ کے نظامِ انہضام اور دروں افرازی نظام میں ہوتا ہے۔

## مزید دیکھیے
* دروں افرازی نظام
* استتباط
* ذیابیطس

## نگار خانہ

 File:Blausen 0699 PancreasAnatomy2.png|
 File:Blausen 0701 PancreaticTissue.png|
 File:Digestive system showing bile duct.svg|
 File:Abdomal organs.svg|
 File:Gray533.png|
 File:Gray614.png|
 File:Gray1097.png|
 File:Gray1098.png|
 File:Gray1100.png|
 File:Gray1101.png|
 File:Gray1102.png|
 File:Gray1225.png|
 File:Dudenumandpancreas.jpg| File:Dogpancreas100x4.jpg|
 File:Pancreas 1.jpg|
 File:Pancreas 2.jpg|
 File:Pancreas 3.jpg|
 File:Pancreas 4.jpg|
File:Pancreas in situ.jpg|
File:Slide48uru.JPG|
File:Slide50uru.JPG|

## حوالہ جات

لبلبہ
زمرہ:اعضائے جسم
زمرہ:ذیابیطس
زمرہ:دروں افرازی نظام
زمرہ:نظام انہضام
زمرہ:دروں افرازیات
زمرہ:تشریح انسان
زمرہ:اعضائے رئیسہ
آلہ مکبر الصوت

تصغیر|200px|چھوٹے ریڈیو میں پایا جانے والا بلندگو
**بُـلندگو** (فارسی: *بُـلند* یعنی *اُونچا* اور *گویندہ* سے *گو* یعنی *بولنے والا*. انگریزی: loud speaker) ایک ایسی اختراع جو برقی اشارات کو آواز میں تبدیل کرتی ہے۔ 

## مزید دیکھیے
* شمارندی گویندہ
* رقمی گویندہ
* برقیات
* مقناطیس

زمرہ:1924ء کی متعارفات
زمرہ:امریکی ایجادات
زمرہ:بلندگو
زمرہ:صارفی برقیات
زمرہ:صوتی طرزیات
زمرہ:طرزیات موسیقی
زمرہ:ویکی ڈیٹا سے مطابقت رکھنے والی مختصر تفصیل
زمرہ:سمعی برقیات
زمرہ:ٹیلی مواصلات کی تاریخ
زمرہ:آواز پیداکاری طرزیات
زمرہ:صوتی ہندسیات
زمرہ:جرمنی میں 1861ء
زمرہ:1861ء میں سائنس
زمرہ:شمارندی ملحقات
زمرہ:آلات
غدہ

**غدہ** (جمع: غدد اور غدود / gland) اصل میں خلیات کے ایک ایسے متخصص (specialized) مجموعے کو کہا جاتا ہے کہ جو اپنی ذاتی استقلابی ضروریات سے الگ، کسی قسم کے مادے کا یا تو اخراج کرتا ہو اور یا پھر افراز کرتا ہو۔ اسی بات کو بالفاظ دیگر یوں بھی کہہ سکتے ہیں کہ؛ غدہ ایک ایسا عضو ہے کہ جو حیوانی اجسام میں خارج کرنے کے لیے کسی قسم کے مادے یا رطوبت (جیسے کوئی انگیزہ یا دودھ پستانی وغیرہ) کی تالیف یا تخلیق کرتا ہے اور تیاری کے بعد وہ تیار شدہ مادے کو اگر خون میں شامل کرتا ہے تو ایسی صورت میں اس غدہ کو صماوی غدہ کہا جاتا ہے؛ اور اگر کوئی غدہ اپنی تیار کردہ شے کو جسمانی اجواف (cavities) یا جسم کی بیرونی سطح (جلد وغیرہ) پر نکال دیتا ہے یا خارج کردیتا ہے تو ایسی صورت میں اس غدہ کو خارجی غدہ کہا جاتا ہے۔
## وجہ تسمیہ
غدہ کا لفظ اردو میں عربی زبان سے ماخوذ ہے اور اس کی جمع غدد کی جاتی ہے جبکہ صفت کو غددی (glandular) کہا جاتا ہے۔ فارسی اور اردو میں غدہ کی جمع غدود اور صفت غدودی بھی رائج ہے، مزید یہ کہ اردو میں غدودوں کا لفظ بھی دیکھنے میں آتا ہے جس کی وجہ سے غدود (اصل میں جمع) کا لفظ غدودوں کی واحد کے ساتھ ابہام پیدا کرتا ہے اور گمان کیا جا سکتا ہے کہ یہی ابہام غدود کے بطور واحد بھی مروج ہوجانے کا سبب بنا ہوگا۔ انگریزی میں gland کا لفظ لاطینی کے glandula سے نکلا ہے جس کے معنی لوزہ (tonsil) کے ہوتے ہیں۔
## اقسام
تشریحی اعتبار سے غدود کو دو اہم اقسام میں تقسیم کیا جاتا ہے۔
* صماوی غدود (endocrine glands) -- یہ بے قناتی غدود ہوتے ہیں جو اپنا مادہ براہ راست اپنی سطح (خون) میں نکالتے ہیں۔
* خارجی غدود (exocrine glands) -- یہ قناتی غدود ہوتے ہیں جو اپنا مادہ قنات یا نالی کے ذریعہ سے نکالتے ہیں۔ ان کی تین اقسام ہوتی ہیں
** دحر افرز (apocrine)
** کامل افرز (holocrine)
** جز افرز (merocrine)

## مزید دیکھیے
* لبلبہ
* ذیابیطس

## نگارخانہ

 Image:Gray1025.png|
 Image:Gray1105.png|
 Image:Gray1172.png|
 Image:Gray1173.png|
 Image:Apocrine.jpg|
 Image:Drüse Kopie.jpg|


زمرہ:چھوٹے پیغام خانوں کا استعمال کرنے والے مضامین
زمرہ:خارجی نظام
زمرہ:دروں افرازی نظام
زمرہ:غدود
زمرہ:ویکی ڈیٹا سے مطابقت رکھنے والی مختصر تفصیل
آموختار

* اردو ویکیپیڈیا کے تربیتی بیان کے لیے دیکھیے، آموختار (Tutorial)۔
آموختار (Tutorial) اصل میں ایک قسم کے درس کو کہا جاتا ہے جو کسی کتاب کا کوئی سبق بھی ہو سکتا ہے اور یا پھر کسی تختۂ سیاہ پر کی جانے والی وضاحت کی صورت میں اور یا پھر یہ کسی جالکار پر کسی قسم کی تربیت کی شکل میں بھی۔ سبق، تعلیم یا درس کے برعکس آموختار کی خصوصیت یہ ہوتی ہے کہ اس سے مراد لغتی اعتبار سے انفرادی یا چند افراد کے گروہ کو دی جانے والی تربییت کی لی جاتی ہے جو کسی اتالیق (Tutor) کی جانب سے بھی دی جا سکتی ہے اور یا پھر کسی آلے کی جانب سے بھی جیسے کہ آج کل ورلڈ وائڈ ویب کے کسی موقع آن لائن پر دی جانے والی ؛ موقع یا کسی سافٹ ویئر کے استعمال کے بارے میں ہدایات کے مجموعے کو بھی اسی آموختار کے زمرے میں شامل کر لیا جاتا ہے۔

زمرہ:تدریس
زمرہ:تعلیم
زمرہ:ویکی ڈیٹا سے مختلف مختصر وضاحت
زمرہ:انٹرنیٹ کی ثقافت
زمرہ:نوالفاظ سازی
زمرہ:معاونت کی میز
زمرہ:شمارندکاری ترخیمات
زمرہ:ہنر
زمرہ:سافٹ ویئر
جزافرز

**جزافرز** (merocrine) ایسے غدود کو کہا جاتا ہے کہ جن میں افرازی (secretory) مادے یا رطوبت کی تالیف سے لے کر افراز تک ان کے خلیات اپنے مقام پر سالم و سلامت رہیں، یعنی ان میں ٹوٹ پھوٹ یا زیاں نا پیدا ہوتا ہو۔ ان کی عام مثالیں غدۂ لعابیہ اور غدۂ حلوہ کی دی جا سکتی ہیں۔ اس بات کو یوں بھی کہہ سکتے ہیں کہ جزافرز ایسے غدود ہوتے ہیں کہ جن میں ان کے کام کے دوران ان کے خلیات کے حصے ان کے جدا نہیں ہوتے بلکہ اپنی جگہ ایک معمول کے فعلیاتی طریقے کے مطابق اپنے اندر تیار کردہ مواد کو باہر نکال دیتے ہیں، اس فعلیاتی طریقۂ کار کو حیاتیات زبان میں برون اکل (Exocytosis) کہا جاتا ہے۔
## وجہ تسمیہ
[تصغیر|290px|ایک جز افرز [غدہ|غدے کا ایک جز افرز خلیہ۔ غدہ کے خلیئے میں بننے والا یا تالیف کیا جانے والا مادہ چھوٹے چھوٹے بلبلوں (حویصلات) میں بند کر کے خلیئے کی اخراجی سطح کی جانب روانہ کیا جا رہا ہے جہاں پہنچ کر بلبلے کی جھلی، خلیئے کی جھلی سے ضم ہو کر ختم ہو جاتی ہے اور یوں تیار شدہ مادہ خلیئے سے باہر خارج ہوجاتا ہے۔]]
انگریزی میں ان کو merocrine اس لیے کہا جاتا ہے کہ mero کا مطلب ؛ حصے، جز، قطعے کا ہوتا ہے جبکہ crine کا لفظ یونانی سے ماخوذ ہے جس کے معنوں میں ؛ الگ ہوجانا، نکل جانا، خارج ہوجانا، صنف بندی کے ہوتے ہیں اور اسی خارج کرنے یا الگ کرنے کے معنوں کی وجہ سے crine کا لفظ صماویات (endocrinology) میں غدہ کے لیے بطور متبادل اختیار کیا جاتا ہے۔ اور ان دونوں الفاظ سے ملا کر  meso + crine  بنایا جاتا ہے یعنی ایسا crine یا غدہ جس میں اس کے merro یا جز، ضائع نہیں ہوتے یا افراز کے ساتھ خارج نہیں ہوتے بلکہ صرف رطوبت کا اخراج یا افراز ہوتا ہے۔ اردو میں ان کو جزافرز کہنے کی وجہ بھی انگریزی وجہ تسمیہ کے عین مطابق ہے، افرز کا لفظ فرز سے ماخوذ ہے جس کے معنی separate یعنی الگ ہوجانا، نکل جانا، خارج ہو جانا یا crine کے ہوتے ہیں جبکہ جز کے معنی حصے، قطعے یا mero کے ہوتے ہیں اور ان دو الفاظ سے merocrine کا اردو متبادل جز افرز استعمال کیا جاتا ہے، یہاں یہ بات قابل غور ہے کہ یہ ایک مرکب واحد لفظ ہے یعنی اس میں جز کو افرز سے جوڑنے کے لیے زیر کا استعمال نہیں کیا جاتا بلکہ ایک واحد لفظ کے طور پر جز افرز ادا کیا جاتا ہے۔

## فعلیاتی مقام
جیسا کہ غدود کا کام اپنے اندر تیار کردہ مادے کو جسم کی ضروریات کے مطابق نکال نکال کر دینے کا ہوتا ہے اور غدود یہ نکالنے (اخراج یا افراز) کا کام تین انداز میں کرتے ہیں، یعنی یوں کہہ سکتے ہیں کہ غدود سے مادہ خارج ہونے کے تین طریقے ہوتے ہیں۔ کامل افرز، دحر افرز اور جز افرز۔ فعلیات میں اپنے مقام کے لحاظ سے، جز افرز دراصل ایک ایسا طریقۂ کار (اور اسے اپنانے والا غدہ) ہے کہ جو اپنے اندر تیار مادے کو چھوٹے جھوٹے بلبلا نما اجسام (جیسے ابلتے پانی میں بنتے ہیں) میں بھر کر خلمائع کے راستے سے خلیے کی اخراجی سطح کی جانب روانہ کردیتا ہے، ان بلبلوں کو حویصلہ (vesicles) کہا جاتا ہے۔ اخراجی سطح پر پہنچ کر ان حویصلات کی جھلی، خلوی جھلی سے ضم ہو کر ختم ہو جاتی ہے اور اس طرح انکا منہ خلیے سے باہر یا اخراجی سطح سے باہر کھل جاتا ہے اور ان میں موجود تیار شدہ مادہ خلیے سے باہر خارج ہوجاتا ہے؛ دیکھیے شکل۔

## مزید دیکھیے
* غدہ (gland)
* افراز (secretion)
* خارجی غدود (exocrine glands)

زمرہ:خارجی نظام
زمرہ:غدود
یوم کپور

**یوم کپور** یا **یوم کفور** (یعنی کفارہ کا دن) عبرانی تقویم میں تشری مہینے کے دسویں دن یوم کِپور منایا جاتا ہےـ یہ عموماً ستمبر یا اکتوبر میں آتا ہےـ عشرۃ التوبہ کے اختتام پر ایک لمبا روزہ ہوتا ہے جو یوم کِپور کی شام سورج ڈوبنے پر شروع ہوتا ہے اور اگلے دن سورج غروب پر کھولا جاتا ہےـ 
اس تہوار کا مقصد سال بھر کی توبہ کرنا ہوتا ہےـ چونکہ عشرۃ التوبہ کے دوران انسان انسان سے معافی مانگتا ہے، یوم کِپور توبہ کا آخری موقع ہے جس میں یہودی باجماعت خدا سے معافی مانگتے ہیں، اپنے اعمال کی توبہ کرتے ہیں اور آئندہ سال میں نیکیاں کرنے اور گناہ سے پرہیز کرنے کا ارادہ کرتے ہیں۔ 
یوم کِپور کے روزہ میں کھانے، پینے اور ازدواجی تعلقات سے پرہیز کِیا جاتا ہےـ اس کے علاوہ کام سے بھی پرہیز کِیا جاتا ہے چونکہ انسان کا تمام وقت شول (یہودی معبد) میں گزرتا ہے یا پھر گھر میں بیٹھ کر فرداً یا خاندان کے ساتھ عبادت میں۔

یوم کِپور کی شام شُول میں گزرتی ہے جہاں خازان (دعا خواں) "کول نِیدرے" نامی ایک دعا تلاوت سے پڑھتا ہےـ اس شام میں دوست عزیزوں سے معافی مانگنے کا بھی آخری موقع ملتا ہےـ

یوم کِپور کی صبح ایک فرد صبح سے شام تک شُول میں گزارتا ہے۔ جس دوران تورات کے کچھ حصے پڑھے جاتے ہیں اور مزید توبہ کی باجماعت دعائیں کی جاتی ہیں ـ اس کے علاوہ اس موقع پرجن دوست عزیزوں کا انتقال ہو چکا ہوتا ہے، ان کی فلاح کی دعا کی جاتے ہے، جس کو کادش کہا جاتا ہےـ اس کے بعد کھر آکر خاندان کے ساتھ یا پھر شُول ہی میں یوم کِپور کا روزہ کھولا جاتا ہےـ

## حوالہ جات


"Yom Kippur." Encyclopedia Britannica. 2008. Encyclopædia Britannica Online. 02 Oct. 2008 http://www.britannica.com/EBchecked/topic/653569/Yom-Kippur. 


زمرہ:اکتوبر کی تقریبات
زمرہ:ستمبر کی تقریبات
زمرہ:عبادات
زمرہ:عبرانی الفاظ اور جملے
زمرہ:کتاب احبار
زمرہ:ویکی ڈیٹا سے مختلف مختصر وضاحت
زمرہ:یوم کپور
زمرہ:یہودیت
زمرہ:اسرائیل میں عوامی تعطیلات
زمرہ:مذہبی تہوار
زمرہ:ثقافت
حیطہ (طبیعیات)

حیطہ (ضدابہام)
**حیطہ** (عربی سے ماخوذ۔ انگریزی: amplitude) کسی اِرتعاشی نظام میں، ہر ارتعاش (oscillation) کے ساتھ، اِرتعاشی متغیر (oscillation variable) میں تبدیلی کی مقدار ہے۔

سلیس الفاظ میں اِس کی تعریف کئی طرح سے کی جا سکتی ہے:
* کسی واسطے (medium) میں ایک لہری دورہ (wave cycle) کے دوران زیادہ سے زیادہ پیدا ہونے والے اضطراب (disturbance) کی مقدار۔
* کسی لہر کے فراز (crest) کی اُونچائی۔
* لہری فراز (wave crest) کا اپنی متوازن حالت (equilibrium position) سے فاصلہ۔
* لہر کا اپنی عام حالت سے اُتار یا چڑھاؤ کا فاصلہ۔

’’کسی نقطہ کے گرد ارتعاشی حرکت کرتے ہوئے جسم کا اس نقطہ سے زیادہ سے زیادہ ہٹاؤ **حیطہ** کہلاتا ہے۔‘‘
یا
’’جھولنے والے ذرات کا درمیانی جائے وقوع (Mean position) سے کسی ایک طرف زیادہ سے زیادہ ہٹاؤ حیطہ کہلاتا ہے۔‘‘‘
حیطہ میں اِضافہ کرنے سے آواز بُلند ہوجاتی ہے۔

## مزید دیکھیے
* تعدد
* طول موج
* حیطہ تضمیص (amplitude modulation)

زمرہ:آواز
زمرہ:طبیعی مقداریں
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
حصین

**حصین** (hippocampus)، دماغ کے جانبی بطین (lateral ventricle) کے زیریں قرن (anterior horn) کے فرش پر موجود، خاکستر مادے کی بنی ہوئی ایک خمدار ساخت کو کہا جاتا ہے جو limbic system کی تشکیل میں اپنا کردار ادا کرتا ہے۔ تشریحء دماغ کے اعتبار سے یہ دماغ مقدم (forebrain) کا حصہ ہے اور صدغی فص (temporal lobe) میں پایا جاتا ہے۔ قلیل مدتی یاداشت اس کے افعال میں شامل ہے۔
## وجہ تسمیہ
حصین کے لیے انگریزی hippocampus کا لفظ اصل میں یونانی سے اخذ کیا گیا ہے نا کہ یہ انگریزی کا اپنا لفظ ہے۔ اس کا مطلب ایک بحری حیوان کا ہوتا ہے جسے --- بحری گھوڑا --- کہتے ہیں اور جس کی انگریزی seahorse آتی ہے اور دماغ کی اس ساخت کے لیے یہ لفظ استعمال کرنے کی وجہ یہ ہے کہ اس حصے کی خمدار ساخت، بحری گھوڑے کی خمدار ساخت سے ملتی جلتی سی معلوم ہوتی ہے۔ قابل توجہ بات یہ ہے کہ یہاں عام انگریزی لفظ seahorse کو چھوڑ کر یونانی سے ماخوذ hippocampus استعمال کیا جاتا ہے۔ اردو میں اس کی وجہ تسمیہ بھی اس کی شکل کی مماثلت ہی ہے ؛ حصین کا لفظ حصان سے ماخوذ ہے جس کے معنی بحری گھوڑے کے ہوتے ہیں، حصان میں ح پر زیر ادا کیا جاتا ہے جبکہ حصین میں بناتے وقت اسے پیش سے تبدیل کر دیا جاتا ہے۔ یہ بات بھی قابل ذکر ہے کہ حصان کا لفظ، عربی میں بحری گھوڑے کے لیے مخصوص نہیں ہے بلکہ گھوڑے یا فرس کے لیے بھی آجاتا ہے اس کے باوجود اردو میں چونکہ انگریزی میں یونانی سے لیے جانے کی طرح یہ لفظ طب کی کتب میں حصان سے حصین بنا کر آیا ہے لہذا یہاں اسی کو اختیار کیا جا رہا ہے۔

زمرہ:دماغ
زمرہ:محیطی نظام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:نیند
زمرہ:فعلیات
پاکستان کے بینکوں کی فہرست

درج ذیل فہرست میں پاکستان کے تمام قابل ذکر بینک شامل ہیں۔ بینک دولت پاکستان پاکستان کا مرکزی بینک ہے۔

## نظامی طور پر اہم بینک

### مقامی نظام کے لحاظ سے اہم بینک
مآخذ:
*
*

## شیڈولڈ بینک
### سرکاری بینک

### نجی بینک

## سرکاری غیر شیڈول بینک
# بینک آف آزاد جموں و کشمیر

## نجی بینک
# حبیب بینک اے جی زیورخ ( حبیب میٹرو پولیٹن بینک کے زیر انتظام)
# سلک بینک ( یونائیٹڈ بینک کا ذیلی ادارہ)

## اسلامی بینک

بہت سے اسلامی بینک پاکستان میں کام کر رہے ہیں۔ بینکوں کی فہرست ذیل میں دی گئی ہے۔
# میزان بینک
# سونیری بینک
# دبئی اسلامی بینک
# البرکہ بینک پاکستان - البرکہ بینک
# بینک الفلاح
# سمٹ بینک **(بی ایم ایل**)
# بینک اسلامی پاکستان
# عسکری بینک
# ایم سی بی بینک لمیٹڈ
# یونائیٹڈ بینک
# حبیب بینک لمیٹڈ
# نیشنل بینک آف پاکستان
# بينک الحبيب لمیٹڈ
# بینک آف پنجاب
# فیصل بینک
# حبیب میٹرو پولیٹن بینک
# سلک بینک
# بینک آف خیبر
یہ ان اسلامی بینکوں کے نام ہیں جن کے پاس بینک دولت پاکستان سے ایکریڈیشن لائسنس ہیں۔

## غیر ملکی بینک
# ڈوئچے بینک **(ڈوئچے بینک پاکستان)** 
# سٹی بینک **(سٹی بینک این اے پاکستان)** 
# انڈسٹریل اینڈ کمرشل بینک آف چائنا **(آئی سی بی سی پاکستان)** 
# بینک آف چائنہ **(بینک آف چائنہ پاکستان برانچ)** 
# ہانگ کانگ شنگھائی بینک **(ایچ ایس بی سی بینک پاکستان)** 
# بینک آف ٹوکیو-مٹسوبشی یو ایف جے **(ایم یو ایف جی بینک پاکستان)** 
# نیشنل کمرشل بینک **(سامبا فنانشل گروپ|سامبا بینک (پاکستان) لمیٹڈ)** 
# اسٹینڈرڈ چارٹرڈ **(سٹینڈرڈ چارٹرڈ بینک پاکستان)** 

## ترقیاتی مالیاتی ادارے
# ہاؤس بلڈنگ فنانس کمپنی

## مزید دیکھیے
* پاکستان میں بینکاری
* :زمرہ:پاکستان کے کالعدم بینک
* پاکستان کے کاروباری اداروں کی فہرست
* پاکستان کی معیشت
* کے ایس ای 100 انڈیکس
* اسلامی بنکاری
* سب سے بڑے بینکوں کی فہرست
* مالیاتی ریگولیٹری اتھارٹیز کی فہرست بلحاظ ملک

## حوالہ جات

## بیرونی روابط
* اسٹیٹ بینک آف پاکستان کے ذریعے ریگولیٹ کیے جانے والے بینکوں/ترقیاتی مالیاتی اداروں کے پتے 
* اسٹیٹ بینک کے ارکان مالیاتی اداروں کی فہرست 
* پاکستان میں بینکوں کی فہرست 2014-15
* پاکستانی بینک (نومبر 2007 تک)

زمرہ:پاکستانی کاروباری اداروں کی فہرستیں
زمرہ:پاکستان کے بینک
زمرہ:بینکوں کی فہرستیں بلحاظ ملک
پاکستان
مادۂ سیاہ

مادۂ اسودیہ (substantia nigra) کو جائے اسود بھی کہا جاتا ہے اور اس سے مراد دماغ میں موجود اس حصے کی ہوتی ہے کہ میانی دماغ میں پایا جاتا ہے اور اساسی کتلان (basal ganglia) کے نظام کا ایک حصہ شمار کیا جاتا ہے۔ یعنی آسان الفاظ میں یوں بھی کہہ سکتے ہیں کہ مادۂ اسودیہ اصل میں درمیانی دماغ میں موجود ایک ایسے حصے یا شے کا نام ہے جس کا رنگ سیاہی مائل ہوتا ہے۔ انگریزی طب کی کتب سمیت عام انگریزی میں بھی اسے substance کی بجائے یہاں انگریزی میں لاطینی سے substancia اور black کی بجائے nigra استعمال کر کے substantia nigra کہا جاتا ہے۔ چونکہ substance اصل میں کسی بھی قسم کے مادے یا شے کو کہتے ہیں (دیکھیےمادہ (شے)) اور اس کی جمع مادہ سے ---- مواد ---- بھی کی جاتی ہے۔ جبکہ اسود، سیاہ اور یا کالے کو کہا جاتا ہے جیسے حجر اسود وغیرہ۔ اسی سے یہاں اس کا اردو طبی نام، مادۂ اسودیہ بنتا ہے، یعنی ایک ایسا مواد جو سیاہی مائل ہو۔

## نگار خانہ

 Image:Gray678.png|
 Image:Gray685.png|
 Image:Gray690.png|
 Image:Gray710.png|
 Image:Gray711.png|
 Image:Gray712.png|
 Image:Gray717.png|
 Image:Human brain frontal (coronal) section description 2.JPG|
 Image:Dopamine_and_serotonin_pathways.png|
 File:Blausen 0704 ParkinsonsDisease.png|
File:Substantia Nigra.jpg|
File:Slide2HOM.JPG|
File:Slide3HOM.JPG|
File:Slide2ERV.JPG|


زمرہ:دماغ
زمرہ:کامنز زمرہ جس کا ربط ویکی ڈیٹا پر ہے
زمرہ:علم تشریح الاعضا
زمرہ:اعصابیات
انڈسٹریل ڈیویلپمنٹ بینک

زمرہ:پاکستان سٹاک ایکسچینج میں مندرج کمپنیاں
زمرہ:پاکستان کے بینک
زمرہ:پاکستان کے ریاستی ادارے
زمرہ:کراچی میں قائم کمپنیاں
بینک آف پنجاب

بینک آف پنجاب (Bank of Punjab) ایک پاکستانی بینک ہے جو لاہور، پاکستان میں واقع ہے۔ یہ پاکستان کی عوام خدمت کرتا ہے اور ایک بین الاقوامی بینک کے طور پر کام کرتا ہے اور پاکستان کریڈٹ ریٹنگ ایجنسی (PACRA) سے AA درجہ بندی رکھنے والے ملک کے ممتاز مالیاتی اداروں میں سے ایک ہے۔

## حوالہ جات

زمرہ:1989ء میں قائم ہونے والے بينک
زمرہ:پاکستان سٹاک ایکسچینج میں مندرج کمپنیاں
زمرہ:پاکستان کے بینک
زمرہ:پاکستان کے حکومتی بینک
زمرہ:پاکستان میں 1989ء کی تاسیسات
زمرہ:لاہور میں قائم کمپنیاں
زمرہ:1989ء میں تاسیس پاکستانی کمپنیاں
زمرہ:ویکی ڈیٹا سے مطابقت رکھنے والی مختصر تفصیل
تونسہ

تونسہ، جسے تونسہ شریف بھی کہا جاتا ہے، پاکستان کے صوبہ پنجاب میں جنوبی پنجاب کے ضلع تونسہ میں واقع ایک شہر ہے۔ جو تحصیل تونسہ اور ضلع تونسہ کا صدر مقام ہے۔ اس شہر میں زیادہ تر سرائیکی زبان بولی جاتی ہے۔ 15 نومبر 1951ء کو سنگھڑ کا نام تبدیل کرکے تونسہ شریف رکھا گیا۔

یہ شہر دریائے سندھ ساتھ ساتھ کراچی سے پشاور تک جانے والی شاہراہ پر انڈس ہائی وے (قومی شاہراہ 55) قائم ہے۔ ساحلی شہر کراچی سے شہر کا فاصلہ 975 کلومیٹر اور صوبائی دار الحکومت لاہور سے 600 کلومیٹر ہے۔ دریائے سندھ پر قائم مشہور تونسہ بیراج بھی یہی واقع ہے جو شہر سے چند کلومیٹر دور جنوب میں ہے۔
تونسہ شریف 21 دسمبر 2022ء کو ضلع ڈیرہ غازی خان سے الگ کر لے ایک نیا ضلع بنا دیا گیا۔
یہاں بے شمار قومیں آباد ہیں جن میں بزدار، قیصرانی، نتکانی،ملکانی، ملغانی،میرانی ،شیرانی،خروٹی،میانہ اور قریشی وغیرہ شامل ہیں ۔ یہ تمام تر قومیں وقتاً فوقتاً آباد ہوئیں اور سر زمین تونسہ پر اپنی مستقل سکونت اختیار کرتی چلی گئیں لیکن صرف دو قبائل "چچہ پٹھان "اور "بھٹہ" تونسہ شریف کے ابتدائی قبائل میں شمار کیے جاتے ہیں، یہاں کی تاریخ پر نظر دوڑانے سے معلوم ہوتا ہے کہ اویل میں موضع تونسہ سارا چچہ اور بھٹہ قبائل کا ملکیتی تھا ۔

## وجہ تسمیہ
تونسہ شریف کی وجہ تسمیہ یہ بیان کی جاتی ہے تونسہ کا نام سرائیکی لفظ تَس سے بنا ہے جس کا معنی پیاس یا شدید طلب ہےـ اس لفظ سے ملتا جلتا لفظ تونس عربی زبانمیں پیا جاتا ہے۔ جو تشنگی کے لیے استعمال ہوتا ہے۔ کہا جاتا ہے ماضی میں یہاں پانی شدید قلت رہتی تھی۔ جس کی وجہ سے اس کا نام تس،تسہ اور تونسہ بن جانا بعد از قیاس نہیں ہے۔ شریف کا لاحقہ حضرت خواجہ سلیمانؒ تونسوی کی نسبت سے ہےـ جن کا مزار تونسہ شریف میں واقع ہےـ
## محلے
* محلہ شاداب
* محلہ چچانوالہ
* محلہ خواجگان

## شخصیات
* خواجہ داؤد سلیمانی
* سردار میر بادشاہ خان قیصرانی
* خواجہ شیراز محمود
* سردار عثمان احمد خان بزدار

زمرہ:ضلع ڈیرہ غازی خان کی عمارات و ساخات
زمرہ:ضلع ڈیرہ غازی خان کے آباد مقامات
زمرہ:مقالے جن میں انگریزی زبان کا متن ہے
زمرہ:ضلع ڈیرہ غازی خان
زمرہ:پاکستان کے شہر
زمرہ:پنجاب (پاکستان) کے شہر
زمرہ:پنجاب (پاکستان) کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں رامسر مقامات
زمرہ:ویکی منصوبہ پاکستان کے مضامین
پاۓ ستون

**پائے ستون** (pedestal) اصل میں علم تعمیرات اور مدنی ہندسیات میں اختیار کی جانے والی ایک اصطلاح ہے جس کے معنی کسی ستون کی بنی ہوئی بنیاد یا قاعدۂ ستون کے ہوتے ہیں۔ عام طور پر اس سے ایک ایسے ستون کا مطلب بھی لیا جاتا ہے کہ جو کسی مجسمے کو اٹھاتا ہو یا سہارا دیتا ہو لیکن ہمیشہ ایسا نہیں ہوتا، یعنی یہ اصطلاح کسی بھی قسم کے ایسے پیر یا قاعدے کے لیے اختیار کی جاتی ہے جو ستون کی ساخت سے متعلق ہو اور یا پھر وہ ستون ہی کسی قسم کے قاعدے کی حیثیت کا حامل ہو۔ بعض اوقات ادب میں اسے کسی بھی چیز کی اہم ترین بنیاد یا کسی شخصیت کے اہم اور بنیادی کردار پر بھی ادا کر لیا جاتا ہے۔

زمرہ:مدنی ہندسیات
زمرہ:معماری عناصر
نریندر ناتھ

**نریندر ناتھ**(21 مارچ 1887ء -26 جنوری 1954ء )،بنگال کے انقلابی لیڈر تھے۔ 1936 میں کانگرس میں شامل ہو گئے لیکن دوسری عالمی جنگ کے آغاز میں اتحادیوں کی حمایت کی بنا پر نکال دیے گئے ۔

بنگال کے انقلابی لیڈر۔ ایک دیہاتی اسکول ماسٹر کے لڑکے تھے۔ اصل نام نریندر ناتھ تھا۔ اوائل عمر میں بنگال کے مشہور انقلابی جتندر ناتھ مکرجی سے ملاقات ہوئی اور ان کے ساتھ 1907 سے 1914 تک انقلابی پارٹی میں کام کیا۔ اس دوران میں دو بار گرفتار ہوئے۔

پہلی جنگ عظیم کے آغاز میں غدر پارٹی میں شامل ہو گئے اور جرمنی سے ہندوستان میں اسلحہ لانے کی سازش میں اہم حصہ لیا۔ ناکامی پر فرار ہو کر پہلے چین اور پھر امریکا گئے اور وہاں ایم این رائے کا نام اختیار کرکے کمیونسٹ تحریک میں سرگرم حصہ لینے لگے ۔

بعد ازاں میکسیکو میں کمیونسٹ پارٹی کی تنظیم کی اور جنوبی امریکا کی ریاستوں میں کمیونسٹ نظریات کا پرچار کیا۔ لینن نے انھیں سوویت یونین بل کر بین الاقوامی کمیونسٹ تحریک کے مشرقی شعبے کا منصرم مقرر کیا۔ اسی دوران میں انھیں چین میں کمیونسٹ پارٹی کی تنظیم کے لیے بھیجا

1918 میں اختلافات کی بنا پر، بین الاقوامی کمیونسٹ تحریک سے الگ ہو گئے۔ ان کا خیال تھا کہ مارکسزم میں سائنس اور فلسفے کے بدلتے ہوئے تصورات کی بنا پر تبدیلیاں کی جانی چاہئیں۔

رائے جرمنی اور فرانس سے ہوتے ہوئے پندرہ سال کی جلاوطنی کے بعد خفیہ طور پر
ہندوستان پہنچے۔ 1931 میں بمبئی میں پکڑے گئے ۔

کانپور میں مقدمہ چلا اور چھ سال کی سزا ہوئی۔ 1936 میں کانگرس میں شامل ہو گئے لیکن دوسری عالمی جنگ کے آغاز میں اتحادیوں کی حمایت کی بنا پر نکال دیے گئے۔ آخری عمر میں انھوں نے ایک نئے فلسف حیات Radical Humanism کی بنیاد رکھی۔ جس نعرہ تھا، انسان ہر چیز کا پیمانہ ہے۔ لیکن اسے مقبولیت حاصل نہ ہو سکی۔

## حوالہ جات
تصغیر|نریندر ناتھ

زمرہ:1887ء کی پیدائشیں
زمرہ:1954ء کی وفیات
زمرہ:برطانوی ہند کے قیدی اور زیر حراست افراد
زمرہ:بنگالی شخصیات
زمرہ:بنگالی ہندو
زمرہ:بیسویں صدی کے بھارتی غیر افسانوی مصنفین
زمرہ:بیسویں صدی کے بھارتی فلسفی
زمرہ:بیسویں صدی کے بھارتی مصنفین
زمرہ:بھارتی انسان دوست
زمرہ:بھارتی انقلابی
زمرہ:بھارتی سیاست دان
زمرہ:بھارتی سیاسی نظریہ ساز
زمرہ:بھارتی کمیونسٹ
زمرہ:بھارتی مرد فلسفی
زمرہ:بھارتی مرد مصنفین
زمرہ:بھارتی ملحدین
زمرہ:مغربی بنگال کی شخصیات
زمرہ:ہندو-جرمن سازش
زمرہ:بھارتی زیر حراست اور قیدی شخصیات
زمرہ:شمالی 24 پرگنہ ضلع کی شخصیات
زمرہ:معاصر بھارتی فلاسفہ
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کے فلسفی
زمرہ:بیسویں صدی کے مضمون نگار
زمرہ:تاریخ کے فلسفی
زمرہ:معاشرتی فلاسفہ
زمرہ:معاصر فلسفی
زمرہ:سابقہ ہندو
زمرہ:معاشرتی علوم کے فلسفی
زمرہ:تہذیب کے فلاسفہ
زمرہ:معاشرتی ناقدین
زمرہ:ثقافتی ناقدین
زمرہ:بھارتی فلسفی
زمرہ:بیسویں صدی کے ملحدین
زمرہ:ملحد فلاسفہ
زمرہ:ہندوستانی سابقہ ہندو
زمرہ:سابقہ مارکسی
زمرہ:مغربی بنگال سے آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی مرد مصنفین
معماری ہندسیات

**معماری انجینئری** کو عمارتی انجینئری بھی کہا جاتا ہے اور انگریزی میں اسے architectural engineering کہتے ہیں جبکہ اس شعبہ کے پیشہ ور ماہر کو انجینئر معماری (جمع: مہندسین معماری) کہتے ہیں۔

## حوالہ جات

زمرہ:عمارتی ہندسیات
زمرہ:فن تعمیر متعلقہ پیشے
زمرہ:مدنی ہندسیات
زمرہ:معماری
زمرہ:معماری طرحبند
زمرہ:ہندسیاتی اختصاصات
زمرہ:ہندسیاتی پیشے
زمرہ:ویکی ڈیٹا سے مطابقت رکھنے والی مختصر تفصیل
جارج کارلن

تصغیر|بائیں|جارج کارلن
**جارج کارلن** کی وجہ شہرت ان کا امریکی اسٹینڈ آپ کامیڈین ہونا ہے۔

تاریخ پیداءش: بارہ مئ، 1937 ء

تاریخ وفات: بائیس جون، 2008 ء

جارج کارلن1970 کے عشرے تک کارل حکومت مخالف شخصیت کے طور پر شہرت حاصل کرچکے تھے۔ وہ اپنے اسٹیج پروگراموں میں قابل اعتراض زبان استعمال کرتے تھے۔ جارج کارلن گرامی ایوارڈ یافتہ فن کار تھے جو اپنی اشتعال انگیز گفتگو، غیر متعلقہ سماجی تبصروں اور روزمرہ زندگی کے واقعات پر ناشائستہ تکلم کی بنا پر شہرت رکھتے تھے۔

جارج کارلن1970 کے عشرے تک کارل حکومت مخالف شخصیت کے طور پر شہرت حاصل کرچکے تھے۔ وہ اپنے اسٹیج پروگراموں میں قابل اعتراض زبان استعمال کرتے تھے۔ انھیں 1972میں شمالی امریکی شہر ملواکی میں ایک شو کے بعد گرفتار کر لیا تھا اور ان پر اخلاقیات کے قوانین کی خلاف ورزی کا الزام عائد کیا گیاتھا۔

1973میں پیسفک ریڈیو نیٹ ورک پر کارلن کے ایک پروگرام کو فیڈرل کیمونیکشن کمشن نے غیر شائستہ قرار دیا۔ اس فیصلے کو باآلاخر امریکی سپریم کورٹ نے برقرار رکھا جس نے 1978 میں یہ فیصلہ دیا کہ حکومت کو جارحانہ زبان براڈکاسٹ کرنے پر نشریاتی اداروں پر پابندی لگانے کا اختیار حاصل ہے۔

انیس سوبہتر میں ریلیز ہونے والے ان کے مشہور مزاحیہ مکالمے، ایف ایم اینڈ اے ایم نامی فلم انیسواسی اورنوے کے عشروں میں بھی شائقین کو محظوظ کرتے رہے۔ ان کے مزاحیہ مضامین پر مبنی کتابیں انیسوستر کے عشرے میں لاکھوں کی تعداد میں فروخت ہوئیں جو اس وقت ایک ریکارڈ تھا۔ انھوں نے حال ہی میں مارک ٹوین پرائز بھی حاصل کیا۔ وہ اپنی موت سے ایک ہفتہ قبل مزاحیہ پروگرام پیش کرتے رہے۔

جارج کارلن اکہتر سال کی عمر میں دل کا دورہ پڑنے سے انتقال کر گئے ۔
## حوالہ جات

زمرہ:1937ء کی پیدائشیں
زمرہ:2008ء کی وفیات
زمرہ:آزادئ اظہار کے فعالیت پسند
زمرہ:آئرش نژاد امریکی شخصیات
زمرہ:اکیسویں صدی کے امریکی مرد اداکار
زمرہ:اکیسویں صدی کے امریکی مصنفین
زمرہ:امریکی سیاسی مصنفین
زمرہ:امریکی سیاسی نظریہ ساز
زمرہ:امریکی فلسفی
زمرہ:امریکی کالم نگار
زمرہ:امریکی مرد اداکار
زمرہ:امریکی مرد صوتی اداکار
زمرہ:امریکی مرد فلمی اداکار
زمرہ:امریکی مرد مزاحیہ اداکار
زمرہ:امریکی مرد مصنفین
زمرہ:امریکی مرد ٹیلی ویژن اداکار
زمرہ:امریکی ملحدین
زمرہ:بیسویں صدی کے امریکی مرد اداکار
زمرہ:بیسویں صدی کے امریکی مصنفین
زمرہ:ثقافتی ناقدین
زمرہ:سابقہ رومن کاتھولک
زمرہ:سیاسی فلاسفہ
زمرہ:کیلیفورنیا کے مرد اداکار
زمرہ:کیلیفورنیا کے مصنفین
زمرہ:کیلیفورنیا کے منظر نویس
زمرہ:گریمی ایوارڈ فاتحین
زمرہ:مخالفین قوم پرستی
زمرہ:مذاہب کے نقاد
زمرہ:مرد منظر نویس
زمرہ:مرد ٹیلی ویژن مصنفین
زمرہ:مسیحیت کے نقاد
زمرہ:معاشرتی فلاسفہ
زمرہ:معاشرتی ناقدین
زمرہ:مینہٹن کی شخصیات
زمرہ:نیو یارک (ریاست) کے منظر نویس
زمرہ:نیو یارک سٹی کے مرد اداکار
زمرہ:نیویارک شہر کے مصنفین
زمرہ:صوتی کتاب گو
زمرہ:اٹلانٹک ریکارڈز کے فنکار
زمرہ:امریکی مرد منظر نویس
زمرہ:مذہبی مزاح اور ظرافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے امریکی مرد مصنفین
زمرہ:اکیسویں صدی کے امریکی مرد مصنفین
زمرہ:امریکی ٹیلی ویژن مصنفین
زمرہ:مینہٹن کے مصنفین
زمرہ:مارک ٹوین اعزاز وصول کنندگان
زمرہ:امریکی ریڈیو ڈی جے
زمرہ:مینہٹن کے مرد اداکار
الکحل

کیمیات میں آگ پر ڈالنے سے بھڑک اُٹھنے والی شراب کی روح یا مقطر کو **الکُحل** کہا جاتا ہے جو شکری سیال کو خمیر اُٹھا کر کشید کرنے سے حاصل کیا جاتا ہے اور جس میں حل کرنے کی صلاحیت کل مائعات سے زیادہ ہوتی ہے۔
 

زمرہ:الکحولات
زمرہ:عامل گروہ
زمرہ:الکحل
زمرہ:ویکی ڈیٹا سے مختلف مختصر وضاحت
زمرہ:لت
زمرہ:ایرانی ایجادات
زمرہ:ایندھن
طویق

[300px|تصغیر|جدید [ہندسیات میں بکثرت استعمال ہونے والی ایک تاررسی (wire rope) کا سرا، جس پر چوڑی یا طوق نما حلقہ یعنی طویق (ferrule) نمایاں دیکھا جا سکتا ہے اور اسے حلقے کی شکل میں قائم رکھنے یا بندھنے کے لیے استعمال کیا گیا کشتبان (thimble) بھی نظر آ رہا ہے۔]]
طویق (ferrule) کا لفظ علم ہندسیات و ٹیکنالوجی میں عام طور پر اس دھاتی ساخت کے لیے اختیار کیا جاتا ہے جو کسی طور باندھنے یا مضبوطی پیدا کرنے کے لیے ایک گرہ کی سی صورت میں پایا جاتا ہے۔ انگریزی میں ferrule کا لفظ لغات کے مطابق قدیم فرانسیسی کے virelle سے ماخوذ ہے جو خود لاطینی کے viriola سے آتا ہے اور اس کا مطلب عام انگریزی میں bracelet اور اردو میں کڑے یا چوڑی کا بنتا ہے، اس قسم کی ساخت چونکہ عموما آہنی یا لوہے سے بنی ہوا کرتی تھی اور اسی سے اس میں iron کے لیے لاطینی ferrum کی ملاوٹ ہونے کا گمان ہے جس سے موجودہ لفظ ferrule وجود میں آیا۔ اردو میں اسے طویق کہنے کی وجہ نہایت سادہ اور انگریزی سے ہم وزن ہے ؛ طوق، عربی کا لفظ ہے اور اردو میں بھی کڑے کے لیے آتا ہے، اس کے ساتھ آہنی یا لوہے کا تصور بھی عام طور پر پیوست پایا جاتا ہے جیسے طوق غلامی یا قیدیوں کا طوق یا گلے کا طوق ؛ اب چونکہ یہ طوق کا لفظ bracelet اور ferrum دونوں کے مفاہیم سے تصوراتی طور پر نزدیک آجاتا ہے لہذا اسی کو ferrule کا بہترین اردو متبادل کہا جا سکتا ہے، البتہ صرف اتنا ہے کہ اس کو عام طوق سے نسبت دینے، الگ شناخت دینے اور اس میں کسی الگ اسم کی خصوصیت پیدا کرنے کے لیے طوق سے طویق اخذ کرا جاتا ہے؛ یہ عمل ایسا ہی ہے جیسے عربی کے طول سے طویل اور عظم سے عظیم یعنی طول والا اور عظم والا جیسے الفاظ بنائے جاتے ہیں۔ ایک اور لفظ جس کے ساتھ تفریق کا خیال رکھنا لازمی ہے وہ کڑے کا ہے جس کا مطلب کسی زنجیر میں پروائے ہوئے ان چھوٹے حصوں کا ہوتا ہے جس سے وہ زنجیر تشکیل پاتی ہے انگریزی میں اس کے لیے link کا لفظ ہی آتا ہے۔

زمرہ:تحریری تطبیقات
زمرہ:میکانیات
زمرہ:میکانیکی انجینئری
زمرہ:اجرام
سمیڈا

### تعارف

**سمیڈا** یا اسمال اینڈ میڈیم انٹرپرائزز ڈویلپمنٹ اتھارٹی کا قیام اس مقصد کے تحت عمل میں لایا گیا تاکہ چھوٹے اور درمیانے درجے کی صنعتوں (ایس۔ ایم۔ ایز) کے لیے انتہائی مؤثر تعمیری حکمتِ عملی کے ذریعے معیشت کو بھرپور تقویت دی جا سکے۔ 
	
اکتوبر 1998 میں اپنے قیام کے آغاز ہی سے سمیڈا نے خاص شعبہ جاتی (Sectoral) حکمتِ عملی اپنائی تھی۔ شعبہ جات کو چھوٹے اور درمیانے درجے کے کاروبار کی موجودگی کی بنا پر ترجیحی بنیادوں پر چنا گیا۔ رکاوٹوں اور مشکلات کی نشان دہی کے بعد انتہائی گہرائی میں جا کر تحقیقات کی گئیں اور جامع ترقیاتی لائحہ عمل تشکیل دیے گئے۔ سمیڈا کی مکمل، مربوط اور جامع شعبہ جاتی (Sectoral) پالیسی کا مقصود یہ ہے کہ ایس۔ ایم۔ ایز کے لیے ایک بہتر قانونی ماحول کو نئے سرے سے تشکیل دیا جائے۔ اس ضمن میں اس بات کا خصوصی خیال رکھا گیا کہ متعلقہ اہم ترین شعبوں جیسے مالیات (فنانس)، مارکیٹنگ، ٹیکنالوجی اور افرادی قوت کی ترقی (ہیومن ریسورس ڈویلپمنٹ) کو خصوصی اہمیت دی جائے۔

شعبہ جاتی ترویج کے پہلے مرحلے کو کامیابی سے مکمل کرنے کے بعد، SMEDA نے جنوری 2001 میں SMEDA کے حلقہ ہائے کار کی بنیاد پر وسیع پیمانے پر اور اضافی رسائی کے ساتھ SME کی ترویج کا کام شروع کیا۔ اب شعبہ جات پر توجہ کے ساتھSMEDA، SMEs کو وسیع پیمانے پر خدمات بھی مہیا کر رہی ہے جن میں روبرو امدادی نظامات، مخصوص کاروباری ترقیاتی سہولیات، تربیت، ترویج اور وسیع تر اشاعت کے ذریعے معلومات کا پھیلاؤ جیسے عوامل شامل ہیں۔ SMEDA کی کارروائیاں اب تین وسیع تر حصوں میں تقسیم کی جا سکتی ہیں:

### سازگار ماحول کی تشکیل

اس میں پالیسی بنانے والے مقتدرین سے اشتراک شامل ہے تاکہ کثیر پالیسی معاملات میں حائل ضوابط کی رکاوٹوں کو ہٹا کر SMEs کے لیے باسہولت طریقہ کار وضع کیے جائیں۔

### کلسٹرز/شعبہ جات کی ترویج /ترقی

اس میں انڈسٹری/تجارتی انجمنوں اور چیمبرز کے اشتراک سے SME کلسٹرز/شعبہ جات کے لیے منصوبہ جات کی تیاری اور عمل درآمد شامل ہے۔

### کاروباری ترقیاتی سہولیات تک رسائی کی ترویج

اس میں SMEs کا کاروباری انتظام، فنی اور عمل درآمدی ضروریات پوری کرنے کے لیے ترقیاتی سہولیات کی فراہمی سے متعلق امور شامل ہیں۔

زمرہ:پاکستانی ادارے
زمرہ:پاکستانی کاروباری ادارے
ایئروے بل

## تعارف
**ایئروے بل** جہاز پر سامان لادنے کی ایک رسید جو کسی مخصوص مقام تک سامان لیجانے والی ملکی اور بین الاقوامی دونوں طرح کی فلائٹس کے لیے کوریر کمپنی کی جانب سے سامان بھیجنے والے کو جاری کی جاتی ہے۔

### قانونی حیثیت

یہ فضائی نقل و حمل کا بل ہے جس پر کسی قسم کی بحث نہیں ہو سکتی اور یہ سامان بھیجنے والے کے لیے ایک رسید کی حیثیت رکهتا ہے جواس بات کی نشان دہی کرتی ہے کہ مال بردار کمپنی نے اشیاء کو منظور کر لیا ہے اور طے شدہ شرائط کے تحت سامان کو مطلوبہ ایئرپورٹ تک پہنچانے کی ذمہ داری لے لی ہے۔

زمرہ:سلسلہ رسد کی نظامتی اصطلاحات
زمرہ:قانونی دستاویزات
زمرہ:طیاروں کے پرزہ جات
زمرہ:قانون ہوابازی
زمرہ:ویکی ڈیٹا سے مختلف مختصر وضاحت
زمرہ:کاروباری قانون
سامان لادنے کا بل

**سامان لادنے کا بل** یا **بل آف لیڈلگ** ایک ایسا دستاویز ہے جو سامان بھیجنے والے اور مال بردار کمپنی کے مابین ایک معاہدے کی شرائط طے کرتی ہے جس کے تحت ایک مخصوص رقم کے بدلے سامان کو ایک مخصوص راستے سے ایک جگہ سے دوسری جگہ بهیجا جاتا ہے۔ عام طور پر سامان بھیجنے والا تاجر مال بردار کمپنی کی طرف سے جاری کردہ فارمز پر اس بل کو تیار کرتا ہے۔

### درجات

1۔ درست سامان لادنےکا بل (Clean Bill of Lading)

2۔ تهرو بل آف لیڈنگ (Through Bill of Lading )

3۔سامان لادنے کا خراب بل (Foul Bill of Lading)

### مقاصد

1۔ یہ ٹائٹل کے دستاویز کے طور پر

2۔ سامان لے جانے کے معاہدے کے طور پر

3۔ اور اشیا کی رسید کے طور پر کام کرتا ہے۔

### اقسام

1۔ اسٹریٹ بل آف لیڈلگ (Straight Bill of Lading)

2۔ آرڈر بل آف لیڈلگ (Order Bill of Lading)

3۔ بیئرر بل آف لیڈلگ (Bearer Bill of Lading)

4۔ سرینڈر بل آف لیڈلگ (Surrender Bill of Lading)

### دیگر

منسلک استلاحات میں ان لینڈ بل آف لیڈنگ، ایئروے بل اور سمندری بل شامل ہیں۔

زمرہ:بین الاقوامی تجارت
زمرہ:سلسلہ رسد کی نظامتی اصطلاحات
زمرہ:قانونی دستاویزات
زمرہ:کاروبار
زمرہ:ویکی ڈیٹا سے مطابقت رکھنے والی مختصر تفصیل
زمرہ:قانون نقل و حمل
زمرہ:بحری نقل و حمل
زمرہ:شہری قانون
آزادانہ تجارت کا خطہ

**آزادانہ تجارت کا خطہ** یا **فری ٹریڈ زون** (FREE TRADE ZONE) ایک بندرگاہ یا اس سے منسلک ایک مخصوص کیا گیا علاقہ جہاں غیر ممنوعہ اشیاء درآمدی محصولات کے بغیر لائی جا سکتی ہیں۔ ایسے علاقے کسی ملک کی حکومت کی طرف سے اس مقصد کے لیے مخصوص کر دیے جاتے ہیں۔ کوئی بھی درآمدی محصول دیے بغیر ان تجارتی اشیاء کو اس خطے میں ذخیرہ کیا جا سکتا ہے، گاہکوں کو دکھایا جا سکتا ہے اور مصنوعات بنانے کے لیے استعمال کیا جا سکتا ہے اور برآمدی محصولات ادا کیے بغیر دوبارہ برآمد کیا جا سکتا ہے۔ ان اشیاء پر محصولات صرف اس وقت لگائے جاتے ہیں جب یہ اشیاء کسٹمز اتھارٹی کے تحت آنے والے کسی دوسرے علاقے سے گزرتی ہیں۔

زمرہ:خصوصی اقتصادی منطقات
زمرہ:خطے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
عید الاضحی

**عید الاضحیٰ** مسلمانوں کا تہوار ہے۔ عید الاضحیٰ ذوالحجہ کی دس تاریخ کو منائی جاتی ہے۔ اس دن مسلمان کعبۃ اللہ کا حج بھی کرتے ہیں۔ مسلمان دو طرح کی عید مناتے ہیں۔ ایک کو عید الفطر اور دوسری کو عید الاضحیٰ کہا جاتا ہے۔

انس بن مالک فرماتے ہیں کہ دور جاہلیت میں لوگوں نے سال میں دو دن کھیل کود کے لیے مقرر کر رکھے تھے۔ چنانچہ رسول اللہ (صلی اللہ علیہ وآلہ وسلم) جب مدینہ منورہ تشریف لائے تو ارشاد فرمایا تم لوگوں کے کھیلنے کودنے کے لیے دو دن مقرر تھے اللہ تعالیٰ نے انھیں ان سے بہتر دنوں میں تبدیل کر دیا ہے۔ یعنی عیدالفطر اور عید الاضحیٰ۔

## عید الاضحیٰ
عید الاضحی کو دس ذی الحجہ کے دن منایا جاتا ہے اور یہ دونوں عیدوں میں افضل عید ہے اور حج کے مکمل ہونے کے بعد آتی ہے۔ جب مسلمان حج مکمل کرلیتے ہیں تو اللہ تعالٰی انھیں معاف کر دیتا ہے۔
اس لیے حج کی تکمیل یوم عرفہ میں وقوف عرفہ پر ہوتی ہے جو حج کاایک عظیم رکن ہے جیسا کہ نبی صلی اللہ علیہ وسلم کا فرمان ہے :
یوم عرفہ آگ سے آزادی کا دن ہے جس میں اللہ تعالٰی ہر شخص کوآگ سے آزادی دیتے ہیں عرفات میں وقوف کرنے والے اور دوسرے ممالک میں رہنے والے مسلمانوں کو بھی آزادی ملتی ہے۔
1 - یہ دن اللہ تعالٰی کے ہاں سب سے بہترین دن ہے : حافظ ابن قیم رحمہ اللہ تعالٰی نے زاد المعاد ( 1 / 54 ) میں کہتے ہیں :
[اللہ تعالٰی کے ہاں سب سے افضل اور بہتر دن یوم النحر ( عیدالاضحی ) کا دن ہے اوروہ حج اکبروالا دن ہے۔
( نبی صلی اللہ علیہ وسلم کا فرمان ہے : یقیناً یوم النحر اللہ تعالٰی کے ہاں بہترین دن ہے ) 2 – یہ حج اکبر والا دن ہے :
ابن عمررضي اللہ تعالٰی عنہما بیان کرتے ہیں کہ نبی صلی اللہ علیہ وسلم اس حج کے دوران میں جوانہوں نے کیا تھایوم النحر( عید الاضحی ) والے دن جمرات کے درمیان میں کھڑے ہوکرفرمانے لگے یہ حج اکبر والا دن ہے۔ نبی اکرم صلی اللہ علیہ وسلم نے فرمایا :
یوم عرفہ اوریوم النحر اورایام تشریق ہم اہل اسلام کی عید کے دن ہیں اوریہ سب کھانے پینے کے دن ہیں۔

## یوم جمعہ عید
تواللہ تعالٰی نے وہ لہولعب کے دو دن ذکر وشکراورمغفرت درگزر میں بدل دیے، تواس طرح مومن کے لیے دنیا میں تین عیدیں ہیں :
عبد اللہ ابن عباس سے روایت ہے کہ رسول اللہ (صلی اللہ علیہ وآلہ وسلم) نے ارشاد فرمایا یہ عید کا دن ہے جو اللہ تعالیٰ نے مسلمانوں کو عطا فرمایا۔ سو ! جو جمعہ کے لیے آنا چاہے تو غسل کرلے اور اگر خوشبو میسر ہو تو لگا لے اور تم پر مسواک (بھی) لازم ہے۔

## عید الفطر
رمضان جو اسلام کے بنیادی ارکان میں سے تیسرا رکن ہیں، جب مسلمان رمضان کے روزے مکمل کرتا ہے تواللہ تعالٰی نے ان کے روزے مکمل کرنے پر عید مشروع کی ہے جس میں وہ اللہ تعالٰی کا شکرادا اوراللہ تعالٰی کاذکر کرنے کے لیے جمع ہوتے اوراس کی اس طرح بڑائی بیان کرتے ہیں جس پرانہیں اللہ تعالٰی نے ہدایت نصیب فرمائی ہے اوراس عید میں اللہ تعالٰی نے مسلمانوں پرصدقہ فطر ( فطرانہ ) اورنماز عید مشروع کی ہے۔
## مزید دیکھیے
* حج
* قربانی

## حوالہ جات

زمرہ:آذربائیجان میں عوامی تعطیلات
زمرہ:ابراہیم
زمرہ:اسلام میں ابراہیم
زمرہ:اسلامی اصطلاحات
زمرہ:اسلامی تہوار
زمرہ:اسلامی مقدس ایام
زمرہ:ایران میں عوامی تعطیلات
زمرہ:بھارت میں عوامی تعطیلات
زمرہ:بنگلہ دیش میں عوامی تعطیلات
زمرہ:پاکستان میں عوامی تعطیلات
زمرہ:ترکیہ میں عوامی تعطیلات
زمرہ:تعطیلات
زمرہ:ثقافت
زمرہ:حج
زمرہ:دروز
زمرہ:ذوالحجہ
زمرہ:سری لنکا میں عوامی تعطیلات
زمرہ:سنگاپور میں عوامی تعطیلات
زمرہ:عراق میں عوامی تعطیلات
زمرہ:عید
زمرہ:قربانی
زمرہ:مذہب
زمرہ:ملائشیا میں عوامی تعطیلات

زمرہ:مصر میں عوامی تعطیلات
زمرہ:انڈونیشیا میں عوامی تعطیلات
زمرہ:لبنان میں عوامی تعطیلات
زمرہ:فلسطین میں عوامی تعطیلات
زمرہ:سعودی عرب میں عوامی تعطیلات
گیس دابگر

*دابگر کے مزید استعمالات کے لیے دیکھیے: [[دابگر (ضد ابہام)]]*

**گیس دابگر**  ایک میکانیکی (mechanical) اختراع ہے جو گیس کے حجم (volume) کو گھٹا کر اُس کے دباؤ (pressure) کو بڑھاتی ہے۔

گیس دابگر بڑی حد تک مضخت یا تلمبہ (pump) سے مماثلت رکھتا ہے: دونوں مائع پر دباؤ بڑھاتے ہیں اور دونوں نلی (pipe) میں مائع کی ترسیل (transport) کرسکتے ہیں۔

## مزید دیکھیے
* نابذی پنکھا (centrifugal fan)

زمرہ:حرارت، ہوا داری اور ہوا سدھاری
زمرہ:دابگر
زمرہ:کیمیائی ہندسیات
زمرہ:گیس طرزیات
زمرہ:انجن
زمرہ:سیالی توانائی
زمرہ:خودمحرکی طرزیات
زمرہ:فعال امواد
زمرہ:سیالی میکانیات
زمرہ:انجینئری
سمندری بل

**سمندری بل** یا **اوشن [[سامان لادنے کا بل|بل آف لیڈنگ]]** مال لادنے کا ایک بل ہوبا ہے، جو نشان دہی کرتا ہے کہ برآمد کنندہ نے ایک مخصوص غیر ملکی منڈی تک ترسیل کے لیے کسی بین الاقوامی مال بردار جہاز پر سامان لاد دیا ہے۔ ان لینڈ بل آف لیڈنگ کے برعکس سمندری بل مال حاصل کرنے کی دستاویز کے طور پر بھی کام کرتا ہے۔

اگر یہ *اسٹریٹ* (STRAIGHT) ہے تو غیر ملکی خریدار اپنی شناخت کرانے کے بعد مال بردار کمپنی سے مال حاصل کر سکتے ہیں۔ اگر یہ بل *نے گوشیعبل* (NEGOTIABLE) ہو تو خریدار کو پہلے اشیا کے لیے ادائیگی کرنا ھو گی، ایک ضمانت نامہ بھرنا ھو گا یا فروخت کنندہ کی متفقہ کوئی اور شرائط پوری کرنا ھوں گی-

زمرہ:کاروبار
تھرو بل آف لیڈنگ

**تھرو [[بل آف لیڈنگ]]** (THROUGH BILL OF LADING ) سامان لادنے کا ایک اکیلا بل جو برآمدی سامان کی قومی اور بین الاقوامی دونوں طرح کی ترسیل کو سنبھالتا ہے۔

مثال کے طور پر ایک ایئر وے بل اصل میں ایک تھروبل آف لیڈنگ ہے جو فضائی شپمنٹس کے لیے استعمال ہوتا ہے۔ دوسری طرف سمندری شپمنٹس کے لیے عام طور پر دو علاحدہ دستاویزات کی ضرورت ہوتی ہے، ملکی ترسیل کے لیے انلینڈ بل آف لیڈنگ اور بین الاقوامی ترسیل کے لیے سمندری بل - تھرو بل آف لیڈنگ، سمندری ترسیلات کے لیے ناکافی ہیں-
الکحلی مشروب

**الکحلی مشروب** وہ مشروب ہوتا ہے جس کے اندر ایتھنول جسے عرف عام میں الکوحل کہتے ہیں شامل ہوتا ہے۔ عام بول چال میں اس کے لیے **شراب** کا لفظ استعمال ہوتا ہے جو تکنیکی اعتبار سے درست نہیں .بائیں|تصغیر|300px|الکُحلی مشروبات کی کچھ مثالیں

زمرہ:الکحل
زمرہ:الکحلی مشروبات
زمرہ:الکحولات
زمرہ:چینی ایجادات
زمرہ:خمیر شدہ مشروبات
زمرہ:عصبی نظام پر اثرات ادویہ
زمرہ:فعال نفسی ادویات
زمرہ:کامنز زمرہ جس کا ربط ویکی ڈیٹا پر ہے
زمرہ:مشروبات
زمرہ:منشیات
زمرہ:منشیات ثقافت
زمرہ:منشیات کی لت
زمرہ:پینے کی ثقافت
زمرہ:جاپانی ایجادات
زمرہ:عرب ایجادات
ایتھنول

**ایتھنول** ایک نامیاتی کیمیائی مرکب ہے جس کا کیمیائی صیغہ C2H6O ہے جبکہ اسے C2H5OH یا CH3-CH2-OH سے بھی ظاہر کیا جاتا ہے۔
ایتھنول کو دنیا بھر میں صنعتی طور پر عملِ تخمیر(fermentation) سے بنایا جاتا ہے۔عملِ تخمیر سے مراد ایسا حیاتی کیمیائی عمل ہے جو خورد بینی جانداروں (micro-organism) سے نکلنے والے مخصوص خوامر (enzymes) مثلاً خمیر (yeast) کی موجودگی میں انجام پائے۔اس کے لیے بہترین/عمدہ درجہ حرارت (optimum temperature) 20 سے 25 سینٹی گریڈ ہے۔مناسب ہوا آمیزی (aeration)، محلول کی ترقیق/آب آمیزی (dilution)، کسی بھی رکشک/تحفظی مادے (preservative) کی غیر موجودگی اس عمل کے لیے لازمی شرائط ہیں۔
پاکستان میں ایتھنول راب (molasses)، نشاستہ کے بیج(starch grains) یا پھلوں کے رس کی تخمیر (fermentation) کے ذریعے حاصل کیا جاتا ہے۔

## حوالہ جات

زمرہ:الکحل
زمرہ:الکحولات
زمرہ:عصبی نظام پر اثرات ادویہ
زمرہ:گھریلو کیمیائی مرکبات
زمرہ:منشیات
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:نامیاتی کیمیا
زمرہ:تریاق
زمرہ:ایندھن
زمرہ:مائع ایندھن
زمرہ:متبادل ایندھن
درست سامان لادنےکا بل

**درست [[سامان لادنے کا بل]]** یا **شفاف بل** یا انگریزی میں **کلین بل آف لیڈنگ** اشیا کی ترسیل کی ایک رسید ہوتی ہے جو مال بردار کمپنی کی طرف سے جاری کی جاتی ہے- یہ نشان دہی کرتی ہے کہ اشیا کو درست ظاہری حالت میں وصول کیا گیا جو بغیر نقصانات اور کسی قسم کے ہیرپهیر کے بغیر تهیں۔

مختصرا یہ سامان کے مال بردار کمپنی کو صحیح حالت میں سونپے جانے کا ثبوت ہوتا ہے-
ان لینڈ بل آف لیڈنگ

**ان لینڈ [[سامان لادنے کا بل|بل آف لیڈنگ]]** برآمدی تاجر کی بین الاقوامی مال بردارکمپنی تک اشیا کی زمینی نقل و حمل کا بل ہوتا ہے - اگرچہ بعض اوقات تهرو بل آف لیڈنگ بهی استعمال کیا جا سکتا ہے تا ہم عام طور پر برآمدات کے لیے ان لینڈ بل آف لیڈنگ اور سمندری بل آف لیڈنگ دونوں تیار کیے جانے چاھئیں۔

زمرہ:کاروبار
بیٹا

مرد اور عورت کے جنسی اختلاط سے تولد پزیر ہونے والا مذکر بچۃ اپنی ماں اور باپ کا حیاتیاتی اور معاشرتی بیٹا کہلاتا ہے یا یوں بھی کہہ سکتے ہیں کہ والدین کی مذکر اولاد بیٹا کہلاتی ہے۔ 

زمرہ:خاندان
زمرہ:رشتے
زمرہ:مرد
زمرہ:ویکی ڈیٹا سے مختلف مختصر وضاحت
بیٹی

دائیں|تصغیر|250x250پکسل
مرد اور عورت کے جنسی اختلاط سے تولد پزیر ہونے والی مؤنث اولاد اپنی ماں اور باپ کی حیاتیاتی اور معاشرتی بیٹی کہلاتی ہے یا یوں بھی کہہ سکتے ہیں کہ والدین کی مؤنث اولاد بیٹی کہلاتی ہے۔

زمرہ:خاندان
زمرہ:خواتین
زمرہ:رشتے
زمرہ:عورت
زمرہ:خاتون بلحاظ منصب
زمرہ:ویکی ڈیٹا سے مختلف مختصر وضاحت
زمرہ:بچے
زمرہ:بچوں کی پرورش
زمرہ:تولید
ہم مادر پدر

ایک ہی ماں اور / یا باپ کی مختلف مذکر و مؤنث اولادیں آپس میں **بہن بھائی** کہلاتی ہیں۔ بہن مؤنث کو جبکہ بھائی مذکر کو کہا جاتا ہے۔

بہن بھائی اکثر حقیقی ہوتے ہے یعنی ماں اور/ یا باپ سے پیدا ہونے والے بہن بھائی اور کبھی صرف رضاعی بہن بھائی ہوتے ہیں۔ یعنی دونوں نے اپنی اپنی پیدائش کے بعد کے ابتدائی دو سال میں ایک ہی عورت کا کچھ مقدار میں دودھ پیا ہوتا ہے۔

کوئی عورت شوہر کے اِنتِقال کے بعد یا طلاق کی صورت میں دُوسری شادی کرتی ہے تو پہلے شوہر کے بچے اور اُسی عورت کی کوکھ سے دوسرے شوہر سے پیدا ہونے والے بچے آپس میں **اَخیافی بہن بھائی** (Uterine Siblings) کہلائیں گے۔

اور اگر ایک ہی باپ کی اولاد ہو لیکن مائیں الگ ہوں تب **علاتی** کہا جائے گا۔

## مزید دیکھیے
* ماں
* باپ

تصغیر

## حوالہ جات

زمرہ:ہم مادرپدر
زمرہ:خاندان
زمرہ:رشتے
زمرہ:قرابت و نسب
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
دادا-دادی/نانا-نانی

والدین کے بھی ماں اور باپ دادا-دادی اور نانا-نانی کہلاتے ہیں۔ باپ کے والدین یعنی باپ کو دادا اور ماں کو دادی کہا جاتا ہے جبکہ ماں کے باپ کو نانا اور ماں کو نانی کہا جاتا ہے۔خاندانی نظام میں والدین اور والدین کے ماں اور باپ (دادا-دادی / نانا-نانی)کا مرکزی کردار ہوتا ہے۔ ان کے بغیر خاندانی نظام نامکمل ہے۔ کسی بھی گھر میں بڑوں کی موجودگی آسودگی کا باعث ہوتی ہے۔ 

## حوالہ جات

 

زمرہ:ادھیڑ عمر
زمرہ:خاندان
زمرہ:رشتے
زمرہ:ضعیفی
زمرہ:عمررسیدگی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:شادی
زمرہ:بچوں کی پرورش
عم زاد

**عم زاد**؛ چچا، ماموں، پھوپھی یا خالہ کا لڑکا یا لڑکی؛ ایک دادا یا نانا کی اولاد؛ ابن عم یا بنت عم؛ وسیع تر اور اب کم مستعمل معنوں میں وہ فرد جو بھائی اور بہن کے علاوہ ہم جدی رشتہ دار ہو۔‌

## حوالہ جات

زمرہ:خاندان
زمرہ:رشتے
زمرہ:علم الانساب
زمرہ:قرابت و نسب
زمرہ:ویکی ڈیٹا سے مطابقت رکھنے والی مختصر تفصیل
زمرہ:بچوں کی پرورش
زمرہ:خاندانی تاریخ
زمرہ:عم زادگی
اولاد

کسی بھی جنس کے حیاتیاتی تولید کے عمل نے نتیجے میں جنم لینے والے بچے اپنے والدین کی اولاد کہلاتے ہیں۔ 

زمرہ:تولید
زمرہ:خاندان
زمرہ:خصوبت
زمرہ:رشتے
سؤل

**سؤل**  جنوبی کوریا کا دار الحکومت اور سب سے بڑا شہر ہے۔ ایک کروڑ سے زائد آبادی کا حامل یہ شہر دنیا کے بڑے شہروں میں شمار ہوتا ہے۔ یہ دنیا کا دوسرا سب سے بڑا شہری علاقہ ہے جو سیول قومی دار الحکومت علاقہ کہلاتا ہے۔ اس میں جنوبی کوریا کی اہم بندرگاہ انچیون اور گیونگی-ڈو کے علاقے بھی شامل ہیں اور اس علاقے کی کل آبادی تقریباً 2 کروڑ 30 لاکھ بنتی ہے۔ جنوبی کوریا کی نصف سے زائد آبادی اس علاقے میں رہتی ہے جس کی ایک چوتھائی دار الحکومت سیول کی باسی ہے۔ یہ ملک کا سیاسی، ثقافتی و اقتصادی مرکز ہے۔ ایک خاص شہر کی حیثیت سے یہ براہ راست قومی حکومت کے زیر انتظام ہے۔

شہر دریائے ہان کے طاس پر ملک کے شمال مغربی حصے میں واقع ہے اور شمالی کوریا کی سرحد اس سے صرف 50 کلومیٹر کے فاصلے پر شمال میں واقع ہے۔

ایک اہم مالیاتی و ثقافتی مرکز کی حیثیت سے سیول ایک عالمی شہر کی حیثیت رکھتا ہے۔ یہ شہر 1988ء کے گرمائی اولمپکس اور 2002ء فیفا عالمی کپ کی میزبانی بھی کر چکا ہے۔ 2007ء میں اسے دنیا کا تیسرا اور ایشیا کا سب سے مہنگا شہر قرار دیا گیا۔

شہر کی تقریباً تمام آبادی کوریائی ہے جبکہ چینی اور جاپانی باشندوں کی قلیل تعداد بھی یہی رہائش پزیر ہے۔ غیر ملکی تارکین وطن کی آبادی تیزی سے بڑھتی جا رہی ہے اور اِس وقت وہ کل آبادی کا دو فیصد ہیں۔

شہر میں جرائم کی شرح بہت کم ہے اور یہ ایشیا کے بڑے شہروں میں پرامن ترین شہر سمجھا جاتا ہے۔ یہاں کے دو بڑے مذہب بدھ مت اور مسیحیت ہیں۔

سیول دنیا کی بڑے کاروباری اداروں کا مرکز ہے جس میں سام سنگ، ایل جی اور ہیونڈائی شامل ہیں۔ یہ ایشیا کا اہم ترین کاروباری مرکز ہے۔ حالانکہ سیول ملک کے کل 0.6 فیصد رقبے پر پھیلا ہے لیکن یہ ملک کے کل جی ڈی پی کا 21 فیصد پیدا کرتا ہے۔ اس کا فی کس جی ڈی پی خطے کے بڑے شہروں میں سب سے زیادہ ہے۔

## جڑواں شہر

## بیرونی روابط
* شہری حکومت سیول کی باضابطہ ویب گاہ

## حوالہ جات

زمرہ:ایشیائی دار الحکومت
زمرہ:دار الحکومت
زمرہ:سیول
زمرہ:شہر (جنوبی کوریا)
زمرہ:گرمائی اولمپکس میزبان شہر
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونیورسٹی شہر
زمرہ:ملین آبادی کے شہر
زمرہ:ایشیا کے آباد مقامات